Bundesstraße 34
D Bundesstrõßè 34 (Abkürzung B 34) isch è Bundesschtrõß z Dütschland. Si füürt vo Basel am rächtè Hochrhyufer un s Chläggi un s Reièt un dè südliche Hegau gu Ludwigshaffè am Boddèsee.

D Bundesstrõß fangt am Gränzübbergang Gränzach-Wyylè bim Gränzacher Horn aa, un gòt am Hochrhy nõch am Nordufer uèzuès übber Rhyfäldè, Säckingè un Waldshuèt bis Ärzingè. Dort gòt si witter als Schwizer H 13 übber Territorium vom Schaffuuserland, gnauer am linkè Rand vo dè Chläggirünni gu Schaffuusè un vo dört als Schwizer A4 nõch Tääingè i s Reièt. Als dütschi Bundesstrõß füürt si witter übber Gottmèdingè, Singè un Radolfzèll bis Ludwigshaffè am Boddèsee, wo si uff d B 31 drǜfft.

Zwüschè Rhyfäldè un èm Gränzübbergang Ärzingè/Traadingè sowiè zwǜschè m Gränzübbergang Tääingè/Biètingè un dè Aaschlussschtell Gottmèdingè a dè A 81 isch d B 34 è Deilschtugg vo dè E 54 Paris-Münchè.

Gschichtè

Urschprung 
D Fèrnstrõß vo Basel nõch Konschtanz, d Hochrhyschtrõß, isch i dè früè Neuzit als Könnigsschtrõßè benamst worrè un um 1767 zuè nèrè Chaussee uusbaut worrè. Dörtzmòls sin au neui Bruggè übber d Steina, d Wuètè un Schlüècht baut worrè. 1780 isch è zweimòl wöchentlich vokeerendi Boschtkutsch zwüschè Basel un Konschtanz ygrichtet worrè.

Früèneri Streggè un Bezeichnungè 
D Landschtrõß vo Basel nõch Schaffuusè isch 1901 als Badischi Staatsstrõß Nr. 48 bezeichnèt worrè. Witter isch si gangè übber s Hèrblingerdal i s Reièt un s Hegau bi Singè, Stockach un Mäßkirch uff Ulm, sèlli Strõß isch 1901 als Badischi Staatsstrõß Nr. 62 bezeichnèt worrè.

Bi dè urschprünglichè Nummeryrung 1932 isch diè dõmòlig Fèrnvokeersschtrõß 34 (FVS 34), 1934 in Rychsschtrõß 34 (R 34) umbenamst, nu vo Basel bis Singè gangè. Dört isch si uff diè hütig B 33 droffè, wo dörtzmòls nõch Ludwigshaffè am Boddèsee witter gangè isch.

Wôrend èm Zweitè Wältchrièg isch d R 34 õßi s sit 1940 unter dè Zivilvowaltig vom Dütschè Rych stehende Obberelsass volängerèt worrè un isch dört vo Belfort chò un übber Chavannes-sur-l’Étang (Schaffnèt am Wyèr) un Altkirch gloffè, wo diè dõmòlig Rychsstrõß 396 chrützt worrè isch, zum Rhy bi Saint-Louis (Haut-Rhin) (Sankt Ludwig) am Oberrhy nördlich vo Basel.

Ersetzunge 
È Deilschtugg bi Radolfzèll isch durch d B 33 ersetzt worrè.

È witters Deilschtugg isch zwǜschè Säckingè un Albrugg durch d dõ als Chraftfaarschtrõß klassifizyrti A 98 ersetzt worrè, vo allèm d Ortsdurchfaarè Luttingè, Laufèburg mit èm Heiliggeischtbuckel un Hauèschtei.

Tourismus 
D B 34 vobindet s Obberelsaß mit dè Boddèsee-Region, beides sin attraktyvi touristischi Deschtinationè.
Im Volauf vo dè B 34 sin witeri Zyl z erreichè, welli für Tourischtè relevant sin:
 d Stadt Basel
 dè Hochschwarzwald
 dè Südschwarzwald
 dè Untersee
 dè Obbersee

Sehenswürdigkeitè 
 diè Waaldstädt Rhyfäldè, Laufèburg un Waldshuèt
 dè Rhyfall (übber d H 13)
 d Ruinè Hontes

Landschaftlich reizvolli Streggèabschnitt 
 Hochrhy-Abschnitt Gränzach-Wyylè – Gewerbepark Hochrhy (zwüschè Waldshuèt un Düèngè)

Luèg au 
 Lischtè vo dè dütschè Bundesschtrõßè

Weblingg

Aamerkig

Einzelnõchweise 

Verkehr (Bade-Württeberg)
Strooss z Dütschland